Tuuliajolla Berliinissä

Tuuliajolla Berliinissä (Der Gang vor die Hunde) on 2013 ilmestynyt saksalaisen kirjailijan Erich Kästnerin romaani. Sen on suomentanut Vesa Tapio Valo, ja suomennoksen on julkaissut vuonna 2022 Aviador. Teoksesta ilmestyi jo vuonna 1931 versio nimellä Fabian. Die Geschichte eines Moralisten. ==Teoksen historia== Fabian oli menestys, sitä myytiin tuoreeltaan kymmeniätuhansia, ja se käännettiin useille eurooppalaisille kielille. Teos on episodiromaani, eli se koostuu useista tarinoista, joskin Kästnerin teoksessa niitä yhdistää keskeinen kokijahahmo, jonka aikalaiset tunnistivat kirjailijaksi, Kästneriksi.Valo 2022, s. 266, 267 Suomentaja Vesa Tapio Valo vertaa Jukka Koskelaisen ansiokkaiksi luonnehtimissa jälkisanoissa Kästnerin teosta Christopher Isherwoodin samaa aikaa käsittelevään elokuva- ja musikaaliversiona tunnetuksi tulleeseen romaaniin Cabaret (Goodbye to Berlin), joka kuitenkin ilmestyi vasta 1939. Valo huomauttaa, että Isherwood on saattanut lukea Kästnerin teoksen ja saada siitä vaikutteita, sillä Fabian ilmestyi englanniksi jo 1932. Tosin Isherwood ei mainitse sitä muistinvaraisissa päiväkirjoissaan.Valo 2022, s. 264, 266, s. 268 Valo arvelee, että he ovat jopa saattaneet tavata Berliinin yössä.Valo 2022, s. 268 Kästnerin romaani koki kovan kohtalon: se joutui roviolle. Ja hän itse seisoi 10. toukokuuta 1933 Berliinin Ooppera-aukiolla (Bebelplatz) katsomassa, kun eri puolilta koottu kirjavuori poltettiin sateessa bensiinin avulla.Valo 2022, s. 263 Kästner oli aiemmin kirjoittanut monet teoksen aiheista runoiksi, joita ilmestyi lehdissä ja runokokoelmissa ja joita esitettiin kabareissa ja radiossa.Valo 2022, s. 275 Teoksen nimi Fabian on kirjan päähenkilön sukunimi, jonka kustantaja valitsi kirjan nimeksi. Kästner itse ehdotti nimeä Der Gang vor die Hunde, ja kun se ei kelvannut liian epäkaupallisena, hän ehdotti muitakin, jotka kaikki kustantaja torjui.Valo 2022, s. 281 Kästner kirjoitti teokseen jälkisanat, jotka kustantaja hylkäsi. Kästner julkaisi ne saman tien vasemmistolaisessa Die Weltbühne -lehdessä.Valo 2022, s. 283 Fabianin alkuperäinen käsikirjoitus Der Gang vor die Hunde julkaistiin 2013, kun Kästnerin vanhoja teoksia oli alettu julkaista uudestaan ja julkaisematontakin tuotantoaan saatettu julki.Valo 2022, s. 274 Valon jälkisanojen lisäksi teoksessa on selitysosa, jossa Valo avaa kirjan nimiä, tapahtumia, lainauksia ja viittauksia.Valo: Selityksiä romaaniin, teoksessa Tuuliajolla Berliinissä, s. 232 Romaani sijoittuu ajallisesti Weimarin tasavallan aikaiseen Berliiniin, joka on saanut toistuvasti sijaa kirjoissa ja elokuvissa. Elämä Berliinissä oli Helsingin Sanomien Jukka Koskelaisen mukaan kiehtovan kiihkeää ja dekadenttia, eikä siten ole ihme, että kirjan pohjalta on tehty myös elokuvia. Wolf Gremmin ohjaus Fabian on vuodelta 1980 Viitattu 11.3.2023 ja Dominik Grafin ohjaus Fabian oder Der Gang vor die Hunde vuodelta 2021Fabian oder Der Gang vor die Hunde Internationale Filmfestspiele Berlin. Viitattu 11.3.2023 . ==Arviot== Koskelainen luonnehtii Helsingin Sanomissa Kästnerin tyyliä koruttomaksi ja notkeaksi. Sitä on sanottu myös uusasialliseksi. Episodimaisuudesta huolimatta teoksen juoni kuitenkin Koskelaisen mukaan löytyy alun hajanaisuuden jälkeen.Jukka Koskelainen, Romaani 1930-luvun dekadentista Berliinistä ehdottaa kahta tapaa reagoida, kun fasismi nousee ja lama uhkaa Helsingin Sanomat 18.2.2023. Viitattu 11.3.2023 ==Lähteet== * Valo: ”Toiveikas pessimisti – epäuskoinen optimisti”, teoksessa Erich Kästner, Tuuliajolla Berliinissä. Aviador 2022 ISBN 978-952-381-137-9 ===Viitteet=== ==Aiheesta muualla== * Tuuliajolla Berliinissä Aviador * Suomentaja Vesa Tapio Valon haastattelu Yle Areena Luokka:Vuoden 1931 kirjat Luokka:Vuoden 2013 kirjat Luokka:Saksalaiset romaanit